**Zápisnica č. 4 zo zasadnutia Obecného zastupiteľstva v Malom Záluží,**

**ktoré sa konalo dňa 27.5.2013 o 18.00 v kancelárii obecného úradu.**

**Program zasadnutia OZ :**

1, Privítanie, určenie overovateľov zápisnice

2, Kontrola uznesení

3, Prerokovanie návrhu VZN č.3/2013o ochrane ovzdušia a o poplatkoch za znečisťovanie

ovzdušia na území Obce Malé Zálužie

4,Prerokovavanie návrhu Požiarneho poriadku obce Malé Zálužie

5. Deň detí – organizačné zabezpečenie

6. Juniáles info + organizačné zabezpečenie

7, Diskusia

8, Záver

Prítomní : viď prezenčná listina ,

Zapisovateľ : Emília Strihová

Overovatelia zápisnice : Anna Velikovová ,Fuska Miroslav

1, Zasadnutie OZ zahájila starostka, ktorá prítomných členov OZ privítala..

Vzápätí boli určení overovatelia zápisnice p. Miroslav Fuska a  p. Anna Velikovová. Starostka obce

predložila doplňujúce návrhy do programu zasadnutia :

**a,** Návrh na prerokovanie protestu prokurátora zo dňa 26.5.2013 proti VZN obce Malé Zálužie č.

3/2008 - niektoré podmienky držania psov v obci Malé Zálužie - návrh prokurátora **je zrušiť VZN**

**b,** Prejednanie upozornenia prokurátora o prijímaní všeobecno-záväzných nariadení obce Malé

Zálužie-či mu obecné zastupiteľstvo vyhovuje alebo nevyhovuje.

**c,** Súhlas obecného zastupiteľstva s vymenovaním veliteľa obecného hasičského zboru.

Po doplnení programu dala starostka obce hlasovať za program zasadnutia OZ :

Hlasovanie: Za : 5 Proti : 0 Zdržal sa :0

2, Ďaľším bodom programu bola kontrola uznesení :

Uznesenie č. 6/2013 – Plán kontrolnej činnosti HK na II. Polrok 2013 - schválené

Uznesenie č. 7/2013 – Pracovná cesta starostky do Srbska – zrealizovaná

Uznesenie č. 8/2013 – plat starostky obce Malé Zálužie – prerokované

Uznesenie č. 9/2013 – Prenájom priestorov predajne potravín – schválené

Uznesenie č.10/2013 –poskytovanie priestorov OZ Labuť za dohodnutých podmienok – schválené

Uznesenie č. 11/2013 – Odsúhlasenie fin. čiastky 100 € na oslavy 1 mája – stavanie mája – schválené

3, Obecné zastupiteľstvo prerokovalo návrh VZN č.3/2013 o ochrane ovzdušia a o poplatkoch za

znečisťovanie ovzdušia na území obce Malé Zálužie. Uvedený návrh bol vyvesený na úradnej tabuli obce

a aj na tabuli obecného úradu dňa 10.4.2013 a zvesený 27.5.2013. Nakoľko do dnešného dňa neboli

k návrhu VZN vznesené žiadne pripomienky ani zo strany poslancov a ani zo strany obyvateľov obce.

Obecné zastupiteľstvo VZN bez pripomienok schválilo . VZN č. 3/2013 bude vyvesené na úradnej tabuli

Dňa 29.5.2013 a nadobúda účinnosť 13.6.2013.

4.Obecné zastupiteľstvo ďalej prerokovalo návrh na zriadenie Obecného hasičského zboru . Starostka

obce navrhla OZ zriadenie obecného požiarneho zboru, nakoľko sa momentálne v prírode dejú rôzne

prírodné katastrofy a obec potrebuje pri ich riešení súčinnosť občanov, najlepšie organizovaných ,

nie len pri požiaroch ale aj povodniach a iných udalostiach a živelných pohromách.

Ing. Ivan Matúška ako preventivár obce uviedol poslancov do problematiky požiarnej ochrany a o potrebe

zriadiť obecný hasičský zbor a zaviazal sa nám v tejto činnosti pomáhať a obec . hasičský zbor metodicky

viesť. Vzápätí OZ jednohlasne schválilo založenie obecného hasičského zboru.

Hlasovanie: Za : 5 Proti : 0 Zdržal sa :0

Ďalej OZ prerokovalo Požiarny poriadok obce Malé Zálužie , ktorý bol

zverejnený spôsobom obvyklým, t.j. na úradnej tabuli obce, na OÚ a na internete 12.5.2013 . Požiarny

poriadok obce Malé Zálužie nadobúda účinnosť 12.6.2013

Po doplňujúcich otázkach zastupiteľstvo OZ požiarny poriadok schválilo.

Hlasovanie: Za : 5 Proti : 0 Zdržal sa :0

5, Ďalej obecné zastupiteľstvo schválilo na návrh starostky a preventivára  Ing. Matúšku veliteľa obecného

hasičského zboru p. **Petra Novotného.**

Hlasovanie: Za : 5 Proti : 0 Zdržal sa :0

6, V ďaľšom bode OZ prerokovalo protest prokurátora zo dňa 26.5.2013 proti VZN obce Malé

Zálužie č. 3/2008 - niektoré podmienky držania psov na území obce. Prokurátor navrhuje VZN

č.3/2008 zrušiť, nakoľko označené ustanovenia nariadenia nie sú v súlade s citovanými ustanoveniami

so zákonom č. 282/2002 Z.z**. Obecné zastupiteľstvo uvedené VZN č. 3/2008 zrušilo.**

Hlasovanie: Za : 5 Proti : 0 Zdržal sa :0

7, Ďalej OZ prerokovalo **upozornenie prokurátora** na nedostatky pri prijímaní všeobecne záväzných

nariadení obce. Prokurátor poukazuje na §12 ods. 7 zákona 369/1990 Z .z o obecnom zriadení

a o rokovaní obecného zastupiteľstva.a o zverejňovaní nariadení na úradnej tabuli

Nakoľko obec pri nariadeniach č.2/2008 a VZN 3/2008 podľa prokurátora nepostupovala dôsledne

a v súlade s uvedenými právnymi predpismi podľa zákona č. 153/2001 Z.z. o prokuratúre podal

prokurátor podľa § 28 ods.1 zákona o prokuratúre **upozornenie prokurátora.**

Obecné zastupiteľstvo rozhodlo, že protestu prokurátora **vyhovuje.**

Hlasovanie: Za : 5 Proti : 0 Zdržal sa :0

8, Ďalej predsedkyňa kultúrnej komisie pri OÚ Malé Zálužie p. Anna Velikovová informovala OZ

o prípravách na Oslavy Dňa detí. Kultúrna komisia vzhľadom na počasie navrhuje usporiadať oslavy

Dňa detí v kultúrnom dome a neskôr , ak to počasie dovolí budeme na dvore KD opekať špekáčky.

Na túto príležitosť požaduje kultúrna komisia z obecného rozpočtu 100 € - Nakoľko suma bola

v rozpočte plánovaná, OZ uvedenú sumu odsúhlasilo.

Hlasovanie: Za : 5 Proti : 0 Zdržal sa :0

9, Ohľadne Juniálesu – momentálne máme prihlásených na uvedenú akciu cca 30 ľudí. OZ rozhodlo

počkať do 10.6.2013 koľko bude záujemcov na akciu a potom sa rozhodneme, či sa uvedené podujatie

uskutoční , alebo neuskutoční.

10, V diskusii starostka obce informovala OZ o uskutočnenej pracovnej ceste v Srbsku. Navštívili sme

5 družobných obci. Naša obec má družbu so srbskou Kamenou Gorou, kde nás prijal starosta obce

Živko Kijanovič a poukazoval nám tento krásny a skutočne kamenný kút Srbska Návšteva sa konala

za účelom pomoci družobným obciam pri vypracovaní predvstupových projektov Srbska do EÚ,

nakoľko Srbsko potrebuje odborného garanta pri týchto projektoch ,čo sme im v rámci mikroregiónu

prisľúbili. Srbskí priatelia sa počas dvoch dní našej návštevy o nás veľmi dobre starali, našu delegáciu

starostov prijal aj primátor okresného mesta Prjepolie..

Srbi nás na oplátku navštívia pravdepodobne v septembri tohto roku.

Ďalej starostka obce informovala OZ o dotácii Min. financií vo výške 635 € , ktorá je určená na

opravu výtlkov na miestnych komunikáciách. Obecné komunikácie nie sú v dobrom technickom stave,

ale keďže je financií málo, starostka rozhodla o oprave miestnej komunikácie pri PD Devio v Malom

Záluží, nakoľko tam je situácia najhoršia a výtlk najväčší.

Potom starostka obce poprosila svojho zástupcu p. Petra Novotného o pomoc – potrebujeme urobiť na

dolnom konci s bágrom cestu pre odtokovú vodu z rolí do kanála, nakoľko PD Devio nám vyčistilo

honom odtokový kanál a tento mechanizmus vytvoril val, kade voda teraz nemôže odtekať.P. Novotný

povedal, že momentálne je Komatsu na stavbe a nemá ho k dispozícii .

Na záver p. starostka obce poďakovala OZ Labuť za zorganizovanie besedy s Jánom Filcom

a všetkým zúčastneným za aktívnu účasť.

V Malom Záluží 4.6.2013

Zapísala : Strihová Emília

Overovatelia zápisnice : Mgr. Anna Velikovová

Miroslav Fuska

**Uznesenie**

**Zo zasadnutia obecného zastupiteľstva obce Malé Zálužie zo dňa**

**27.5.2013 konaného o 18,00 hod. v kancelárii starostky obce**

Obecné zastupiteľstvo –

I.  **Schvaľuje** :

* Program schôdze

1, Uznesenie č. 12/2013

Schvaľuje VZN č.3/2013o ochrane ovzdušia a o poplatkoch za

znečisťovanie ovzdušia na území Obce Malé Zálužie

2, Uznesenie č.13/2013

Schvaľuje zriadenie obecného hasičského zboru

Obce Malé Zálužie

4, Uznesenie č.14/2013

Schvaľuje Požiarny poriadok obce Malé Zálužie

3, Uznesenie č.15/2013

Schvaľuje veliteľa Obecného hasičského zboru . p. Petra

Novotného

4, Uznesenie č.16/2013

Ruší VZN č. 3/2008 – niektoré podmienky držania psov.

6, Uznesenie č. 17/2013

Vyhovuje upozorneniu prokurátora o prijímaní všeobecne

záväzných nariadení obce Malé Zálužie .

7, Uznesenie č. 18/2013

Schvaľuje finančnú čiastku 100 € na akciu „ Medzinárodný deň

detí „ v Malom Záluží

Zapísala : Emília Strihová

V Malom Záluží dňa 4.6.2013